CELEX: C2005/069/39
Language: da
Date: 2005-03-19 00:00:00
Title: Sag T-483/04: Sag anlagt den 8. december 2004 af Armour Pharmaceutical Company mod Kontoret for Harmonisering i det Indre Marked (Varemærker og Design)

19.3.2005   
            
            
               DA
            
            
               Den Europæiske Unions Tidende
            
            
               C 69/21
            
         Sag anlagt den 8. december 2004 af Armour Pharmaceutical Company mod Kontoret for Harmonisering i det Indre Marked (Varemærker og Design)
   (Sag T-483/04)
   (2005/C 69/39)
   Det sprog, stævningen er affattet på: fransk
   Ved De Europæiske Fællesskabers Ret i Første Instans er der den 8. december 2004 anlagt sag mod Kontoret for Harmonisering i det Indre Marked (Varemærker og Design) af Armour Pharmaceutical Company, Bridgewater (USA), ved avocat Richard Gilbey. Den anden part i sagen for appelkammeret var Teva Pharmaceutical Industries Limited.
   Sagsøgeren har nedlagt følgende påstande:
   
               1.
            
            
               Afgørelse truffet den 7. september 2004 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 295/2003-4) annulleres og Indsigelsesafdelingens afgørelse af 28. februar 2003 opretholdes, idet der gives medhold i indsigelsen som helhed.
            
         
               2.
            
            
               Harmoniseringskontoret tilpligtes at betale sagens omkostninger.
            
         Søgsmålsgrunde og væsentligste argumenter:
   
               Ansøger om EF-varemærket:
            
            
               Teva Pharmaceutical Industries Limited.
            
         
               EF-varemærket, der søges registreret:
            
            
               Ordmærket »GALZIN« for varer i klasse 5 (farmaceutiske præparater til behandling af Wilsons sygdom – ansøgning nr. 1 606 102).
            
         
               Indehaver af det i indsigelsessagen påberåbte varemærke eller tegn:
            
            
               Sagsøgeren.
            
         
               Det i indsigelsessagen påberåbte varemærke eller tegn:
            
            
               Det nationale ordmærke »CALSYN« for varer i klasse 5 (farmaceutiske og medicinske præparater og særligt præparater på grundlag af kalcium – fransk varemærke nr. 1 226 303).
            
         
               Indsigelsesafdelingens afgørelse:
            
            
               Medhold i indsigelsen.
            
         
               Appelkammerets afgørelse:
            
            
               Indsigelsesafdelingens afgørelse annulleres.
            
         
               Søgsmålsgrunde:
            
            
               Fejlagtig fortolkning af artikel 43, stk. 2, i Rådets forordning nr. 40/94 eftersom der ikke blev taget hensyn til alle de ansøgte varer, og eftersom der ikke skete en generel sammenligning af de to varemærker. De varer, der er omfattet af de to omtvistede varemærker, er af lignende art.